open-index/open-wikipedia-markdown huggingface dataset:
Keila-Joa maasäär ja mattunud organogeensed setted

**Keila-Joa maasäär ja mattunud organogeensed setted** on endisaegsete rannamoodustiste kompleks, mis asub Tallinna–Rannamõisa–Kloogaranna tee ääres Keila-Joal, paekalda ees. Rannamoodustised on arvele võetud ürglooduse objektina.

Rannamoodustiste kõige tähelepanuväärsem komponent on maasääre setete all olev turbasegune sapropeeli kiht, mille paksus on 35 cm. Sapropeeli vanus on 7180±270 aastat. 

## Viited

## Välislingid
*
Jābir Mubārak al-Ḩamad aş-Şabāḩ

**Jābir Mubārak al-Ḩamad aş-Şabāḩ** (araabia keeles جابر مبارك الحمد الصباح; 5. jaanuar 1942 – 14. september 2024) oli Kuveidi poliitik, kes oli 4. detsembrist 2011 kuni 19. novembrini 2019 Kuveidi peaminister.

Aastatel 2006–2011 oli ta Kuveidi kaitseminister, 2007–2011 ühtlasi asepeaminister.
Kemba-Pühamäe deltad ja oosid

**Kemba-Pühamäe deltad ja oosid** (ka: *Kemba-Pühamäe servamoodustised*) on servamoodustised, mis asuvad Harju maakonnas Kuusalu vallas. Need pinnavormid on arvele võetud ürglooduse objektidena.

Need pinnavormid on geoloogiliselt fluvioglatsiaalsed ehk liustikujõelised servamoodustised. Oosid on lamedad.

## Viited

## Välislingid
*
Kilksama Antsülusjärve ja Litoriinamere rannavööndi mattunud setted

**Kilksama Antsülusjärve ja Litoriinamere rannavööndi mattunud setted** on u 9000 aasta vanused mattunud setted; halduslikult Pärnu maakonnas Tori vallas Kilksama külas. Setted on arvele võetud ürglooduse objektidena.

Setted paiknevad Pärnu otsamoreeni lõunanõlval luitestunud endisaegse rannavööndi all. Endisaegse rannavööndi pikkus on 4 km ja laius 100 m. Need on orgaanilised setted, mille vanus jääb vahemikku 8500–9300 a.

## Viited

## Välislingid
*
Uusaasta

**Uusaasta** on püha, mil tähistatakse uue kalendriaasta algust. Lääneriikides, kus kasutatakse Gregoriuse kalendrit, on uusaasta 1. jaanuaril. Eestis on 1. jaanuari kui uusaastat nimetatud ka *nääripäevaks*.

Eesti Vabariigis on 1. jaanuaril tähistatav uusaasta riigipüha, sellele eelnev tööpäev on töölepingu seaduse alusel 3 tunni võrra lühendatud.

## Vaata ka

*näärid
*Hiina uusaasta
Liidia Nurme

**Liidia Nurme** (1977. aastani **Liidia Sinkevitš**; sündinud 27. mail 1950 Tallinnas) on endine Eesti tennisist.

Ta lõpetas 1969. aastal Tallinna 16. Keskkooli ja 1973. aastal Tallinna Pedagoogilise Instituudi kehakultuuriteaduskonna.

Tennise suurmeister.

## Saavutused tennises
* 1967 paarismängu NSV Liidu noortemeister
* 1970 NSV Liidu kuni 21-aastaste naiskonnas Eesti meister
* NSV Liidu meistrivõistluste võidud: 1 kuld-, 5 hõbe- ja 3 pronksmedalit
* 1973 Egiptuse Araabia Vabariigi meister
* 1976–1977 Aleksandria meister
* 1976 Türgi meister

## Välislingid
*
Koeri seljak

**Koeri seljak** on seljak Tammiste-Koeri suurvoore lael, halduslikult Pärnu maakonnas Lääneranna vallas. Seljak on arvele võetud ürglooduse objektina.

## Viited

## Välislingid
*
Coober Pedy

**Coober Pedy** on linn Austraalias Lõuna-Austraalia osariigi põhjaosas 846 km Adelaide'ist põhja pool.

Coober Pedy geograafilised koordinaadid on . Linn asub Darwinit Port Augustaga ühendava Stuarti maantee ääres.

2011. aasta rahvaloenduse järgi elas linnas 1695 inimest, neist 953 meest ja 742 naist. Elanikest üle 16 protsendi ehk 275 olid Austraalia põliselanikud.

Linna on nimetatud maailma opaalipealinnaks, sest seal toodetakse umbes 70 protsenti maailma opaalidest. Linna ümbruses on rohkem kui 70 opaalikaevandust. Eelkõige on Coober Pedy aga tähelepanu äratanud sellega, et inimesed elavad ja töötavad maa all.

Piirkonnas elasid aborigeenid juba ammustest aegadest. Esimese teadaoleva eurooplasena sattus sinna šoti maadeuurija John McDouall Stuart 1858. aastal. Aastal 1915 avastati esimesed opaalileiukohad ja rajati asula. Esimesed elanikud asusid Coober Pedysse 1916. aastal. Et linn asub kõrbes ja õhutemperatuur ulatub sageli üle 40 °C, hakkasid juba Esimesest maailmasõjast tagasi pöördunud sõdurid Euroopas nähtud kaevikute eeskujul endale maa sisse eluasemeid kaevama. Tänapäeval läheb elamu uuristamine kaljusse maksma umbes sama palju nagu maa peale maja ehitamine. Maa all tegutsevad ka nii kirikud kui ka kauplused.

Pärast Stuarti maantee valmimist 1980. aastate lõpus sai Coober Pedy elanike oluliseks tuluallikaks ka turism.

Coober Pedyl on umbes 42 km kaugusel edelas asuva Manguri jaama kaudu raudteeühendus nii põhja- kui ka lõunaranniku suurlinnadega. Jaamas peatub Adelaide'i ja Darwini vahet sõitev reisirong The Ghan. Linnas on lennujaam, mille kaudu on lennuühendus Adelaide'iga.

Coober Pedys on ilma muruta golfiväljak. Golfi mängitakse kuumuse tõttu öösiti ja helendava palliga. Linnas tegutseb Austraalia jalgpalli meeskond.

## Viited

## Välislingid

* Welcome to the Opal Capital of the World
Koguva murd

**Koguva murd** on murd ja ühtlasi paljand Muhu saarel Koguva külas. Paljand on arvele võetud ürglooduse objektina.

Paljand on Jaani lademe Paramaja kihistiku ja Jaagarahu lademe Kesselaiu kihistiku piiripaljand.

## Viited

## Välislingid
*
Annaabi.ee

**AnnaAbi.ee** on veebisait, kus kasutajad saavad alla laadida, jagada ja vaadata õppematerjale.  

AnnaAbi asutas Rain Ungert, esimene töötav versioon hakkas tööle 23. novembril 2007.  

Failide jagajateks on peamiselt üliõpilased ja kooliõpilased, kes laadivad üles enda tehtud referaadid, esseed, kontrolltööd, uurimused, kirjandid, retsensioonid, biograafiad, esitlused, praktikad, valemid, testid, lepingud, blanketid jpm. 

2014. aasta 19. jaanuari seisuga oli AnnaAbis kokku 101 606 õppematerjali. Neid laaditi alla 3 227 633 korda. Populaarseim dokument oli "Tõe ja õiguse" 1. osa põhjalik kokkuvõte, mida laaditi alla 5990 korda. Kasutajad saavad punktide eest alla laadida teiste õppematerjale, punkte teenitakse enda üles laaditud materjalide pealt.

## Välislingid
* Koduleht
* Facebooki kogukond
* Punktiteenimisjuhend
Kolgaküla karjääri paljand

**Kolgaküla karjääri paljand** on paljand endises Kolgaküla karjääris; halduslikult Harju maakonnas Kuusalu vallas Kolgaküla lähedal. Paljand on arvele võetud ürglooduse objektina.

Paljandil on näha mitmeid savikaid kivimeid (nn sinisavid), mis pärinevad Lükati kihistust ja Lontova kihistu Tammneeme ning Kestla kihistikust. 

## Viited

## Välislingid
*
Ollepa külanõukogu

**Ollepa külanõukogu** oli külanõukogu, mis moodustati Kabala valla koosseisus 1945. aastal. Aastatel 1950–1959 oli Türi rajooni, aastatel 1959–1962 Põltsamaa rajooni ja alates 1963. aastast Paide rajooni koosseisus.

Ollepa külanõukogu koosnes algselt Laeva, Nõmme, Ollepa, Vahamulla, Sagevere, Pibari, Saarepere ja Kahala külast. 1954 moodustati uus Ollepa külanõukogu, kuhu kuulusid ka endise Mäo külanõukogu külad: Arkma, Kurla, Meossaare, Kabala, Raja, Saare ja Mäo küla.

Külanõukogu täitevkomitee asus Sagevere küla taluhoones.

1977 liideti Ollepa külanõukogus 8 asulat, sh Laeva, Muriku, Mäo, Saare, Saarepere, Vahamulla.

Aastal 1991 nimetati Ollepa külanõukogu ümber **Kabala külanõukoguks**.

## Vaata ka
*Kabala vald (Pilistvere kihelkond)
*Kabala vald (1939)
*Kabala vald (1991–2005)

## Viited
Polüstüreen

**Polüstüreen** (lühend **PS**) on stüreeni polümeriseerumisel saadav amorfne või osaliselt kristalliseerunud termoplastne polümeer. Polüstüreen on plastmaterjalina laialdaselt kasutusel. 

Polüstüreeni täielik nimetus keemianomenklatuuri kohaselt on polü-(1-fenüületaan-1,2-diüül). Kui see materjal 1950. aastatel vahtplasti kujul laiemalt kasutusele võeti, nimetati seda polüstürooliks. 

Puhas polüstüreen on läbipaistev, kõva, kuid habras materjal, tihedus 1050 kg/m3, pehmenemistemperatuur 97 °C amorfsel ja 114 °C osaliselt kristalliseerunud polüstüreenil. Polüstüreeni töötemperatuur on –40 kuni 70 °C, kuid erinevate lisanditega on võimalik seda vahemikku laiendada –200 kuni 80 °C-ni. Polüstüreen on mehaaniliselt ja samuti kuumutatult hästi töödeldav.

## Liigitus
Polüstüreeni liigitatakse harilikult kasutusotstarbe järgi: 
* normaalpolüstüreen ehk standardpolüstüreel (PS, ka GPPS, inglise keele sõnadest *purpose polystyrene*);
* vahtpolüstüreen (EPS ehk PS-E, *expanded polystyrene*)
* löögikindel polüsteen (HIPS, *high impact polystyrene*), mida saadakse stüreeni kopolimeeridena, näiteks
** ABS – akrüülnitriilbutadieenstüreen,
** ACS – akrüülnitriilvinüülkloriidstüreen,
** AES – akrüülnitriiletüleenstüreen.

Ehituses plaatidena kasutatavat vahtpolüstüreeni nimetatakse harilikult vahtplastiks, kõnekeeles ka penoplastiks (venekeelse пенопласт järgi).

## Kasutamine
Puhtast polüstüreenist (PS) valmistatakse näiteks pakkekilet, ühekordseid joogiklaase ja toiduainetopse. 

Vahtpolüstüreeni kasutatakse laialdaselt kaupade pakendusmaterjalina, sest seda saab hõlpsalt vormida pakendatava toote kuju järgi.

Heade soojusisolatsiooniomaduste tõttu kasutatakse seda materjali elamute soojus- ja heliisolatsiooniks. 

Löögikindlast polüstüreenist valmistatakse näiteks dušikabiine, vitriiniklaase, külmkapiriiuleid, reklaamtahvlite kaitseklaase.

## Vahtpolüstüreeniga seotud ohud
Polüstüreenist hakkab juba +40 °C juures eralduma mürgiseid lendaineid. On tehtud katseid EPS-ühenditega, mille kuumutamisel 80 kraadini hakkavad lenduma formaldehüüdi, karbamiidi, fenooli jm osakesed, mis on mürgised ja akumuleeruvad organismis. 

Materjali oluliseks puuduseks on ka põlevus. Selle vältimiseks lisatakse toorainele spetsiaalseid tulekindlaid lisandeid (põlemisaeglusteid). Nii saavutatakse küll vahtplasti tulekindlus madalamal temperatuuril, kuid ühtlasi suureneb risk, et põlemiskolle avastatakse liiga hilja. 

## Vaata ka
* Polümeerid
* Plastid

## Viited
Maarja Pärtna

**Maarja Pärtna** (sündinud 2. juulil 1986) on eesti luuletaja, tõlkija, toimetaja ja ajakirjanik.

Ta on õppinud aastatel 2005–2009 Tartu Ülikoolis bakalaureuseõppes inglise keelt ja kirjandust ning saanud 2014. aastal magistrikraadi maailmakirjanduse erialal. 

Aastatel 2011–2015 töötas ta kultuurilehe Müürileht kirjandustoimetajana (nr 17–42), ühtlasi oli ta aastatel 2013–2014 ka Müürilehe tegevtoimetaja (nr 26–35). Aastatel 2014–2015 koostas ta külalistoimetajana kirjandusajakirja Värske Rõhk luulerubriiki (nr 41–44). 

## Looming
Temalt on ilmunud kuus luulekogu: "rohujuurte juures" (Värske Raamat, 2010), "Läved ja tüved" (EKSA, 2013), "Saamises" (Verb, 2015), "Vivaarium" (Elusamus, 2019), "Elav linn" (Tedretäht, 2022) ja "Ülestõusmise serval" (Tedretäht, 2024). Ajakirjas Ninniku on muu hulgas ilmunud tema William Carlos Williamsi ja Carlos Drummond de Andrade luuletõlkeid, samuti on ta eesti keelde tõlkinud Edward Saidi essee "Mõtisklusi pagulusest" (Methis 2014, nr 13), šoti luuletaja ja loodusesseisti Kathleen Jamie, briti looduskirjaniku Robert Macfarlane'i ja Kanada kirjaniku Margaret Atwoodi loomingut. 

Pärtna on alates 2015. aastast Eesti Kirjanike Liidu liige. 

## Raamatud
### Luule
* 2010 "Rohujuurte juures" (Värske Raamat)
* 2013 "Läved ja tüved" (Eesti Keele Sihtasutus)
* 2015 "Saamises" (Verb)
* 2019 "Vivaarium" (Elusamus)
* 2022 "Elav linn" (Tedretäht)
* 2024 "Ülestõusmise serval" (Tedretäht)

### Tõlked
* 2018 Kathleen Jamie "Leiud" (Varrak)
* 2020 Robert Macfarlane "Lugemise kingitused" (Allikaäärne)
* 2020 Margaret Atwood "Tehingud surnutega. Kirjanik kirjutamisest" (Loomingu Raamatukogu)

## Tunnustus
* 2013 – Juhan Liivi luuleauhind ("Sees")
* 2013 – Tartu kultuurikandja auhind (noor kultuurikandja)
* 2020 – Gustav Suitsu luulepreemia ("Vivaarium")
* 2023 – esikoht Müürilehe ja MTÜ Mondo esseekonkursil ("Keskkonnaajalugu taastab kohamälu")
* 2024 – Tartu linnakirjanik
* 2025 – Eesti Kultuurkapitali kirjanduse sihtkapitali aastapreemia luule kategoorias ("Ülestõusmise serval")

## Välislingid

* "Paigast, mida ammu meil ei ole" Müürileht, november 2019
* "Meie aja võõras" Keel ja Kirjandus 5/2020
* "Kuidas jääda maha väljasuremise võidujooksus?" Sirp, 18. november 2022
* "Kuulake libahunti" Looming 11/2022
* Keskkonnaajalugu taastab kohamälu Müürileht, aprill 2023
* "Kuidas kirjutada keskkonnakriisist?" Intervjuu Maarja Pärtnaga, Looming 5/221
Villevere külanõukogu

**Villevere külanõukogu** oli külanõukogu, mis moodustati Kabala valla koosseisus 1945. aastal. See koosnes Villevere, Muriku, Vaki-Tõrvaaugu ja Rassi külast.

Villevere külanõukogu kuulus Türi rajooni koosseisu.

## Vaata ka
*Kabala vald (Pilistvere kihelkond)
*Kabala vald (1939)
*Türi rajoon
Ago Aunver

**Ago Aunver** (enne eestistamist **Ago Albrecht**; 7. detsember 1921 Tartu – 24. detsember 1987 Flen, Södermanlandi lään) oli eesti arst Rootsis.

Ta õppis Jüri algkoolis ja lõpetas aastal 1940 Gustav Adolfi Gümnaasiumi. Samal aastal astus ta Tartu Ülikooli loomaarstiteaduskonda, kus ta õppis aastani 1942 ja läks siis üle arstiteaduskonda, kus ta õppis aastani 1944. Aastal 1943 mobiliseeriti ta Saksa sõjaväkke, kuid kuna ta teenis Tallinna Sõjaväeambulatooriumi arstina, siis sai ta ka ülikoolis edasi käia.

29. septembril 1944 põgenes ta koos abikaasaga Saaremaalt Saksa sõjalaeval Saksamaale. Ta saabis Neuhammerisse, kuid astus aprillis 1945 Gießeni ülikooli arstiteaduskonda, töötades samal ajal sõja lõpuni  sõjaväehaiglas. Aastatel 1945–1947 õppis ta Kieli ülikooli arstiteaduskonnas. Aastal 1948 emigreerus ta koos abikaasaga Rootsi, kus ta õppis aastatel 1951–1957 Uppsala Ülikooli arstiteaduskonnas, lõpetades selle *med. lic.* kraadiga. Õppimise ajal töötas ta periooditi laboratooriumides ja vikareeris jaoskonnaarstina. Aastal 1955 töötas ta Skinnskattebergi (asub Västmanlandi läänis) jaoskonna asearstina ja aastatel 1962–1987 Fleni distrikti (asub Södermanlandi läänis) ülemarstina.

Dr. Ago Aunver suri 24. detsembril 1987 Flenis Södermanlandi läänis südameinfarkti ja on maetud Uppsalasse.

## Isiklikku
Tema isa Jakob Aunver oli Jüri ja Uppsala koguduse õpetaja. Tema abikaasa Ädu isa Arnold Kerem oli Palamuse ja Tartu Jaani koguduse õpetaja.

## Kirjandus
* Helbe Merila-Lattik. Eesti arstid 1940–1960. Lk. 515
Gunnar Maehle

**Gunnar Maehle** (ka **Gunnar Mähle**; 8. aprill 1916 Kuressaare – 22. september 1984 Fulda, Saksamaa) oli saksa-eesti segaperekonnast pärit arst.

Ta lõpetas aastal 1934 Saaremaa Saksa Eraühisgümnaasiumi. Aastatel 1935–1941 õppis ta Tartu Ülikooli arstiteaduskonnas, kust eksmatrikuleeriti seoses järelrepatrieerumise käigus Eestist Saksamaale lahkumisega. Akadeemiliselt kuulus ta korporatsiooni "Vironia".

Ta lõpetas Saksamaal ülikooli ja promoveerus, omandades *dr. med.* kraadi. Ta töötas Saksamaal arstina ja hilisemas perioodis meditsiiniala direktorina Fuldas.

*Dr. med.* Gunnar Maehle (ta kasutas Saksamaal sellist nimevormi) suri 22. septembril 1984 Fuldas.

## Isiklikku
Ta oli abielus ja tal oli poeg. Tema isa Hermann Theodor Mähle oli Kihelkonna ja Kuressaare Laurentiuse koguduse õpetaja, vanaisa Ludwig Michael Amandus Masing oli Kihelkonna Mihkli koguduse õpetaja, onu Benedict Hugo Detlef Ludwig Masing oli Karksi Peetri koguduse õpetaja.

## Kirjandus
* Helbe Merila-Lattik. Eesti arstid 1940–1960. Lk. 534.
Quanah

**Quanah** on linn Ameerika Ühendriikides Texase osariigis, Hardemani maakonna halduskeskus. 

Linn asub Fort Worthist 309 kilomeetri (192 miili) kaugusel loodes ja mõne miili kaugusel Oklahoma ja Texase osariigi piirist.

Linn on saanud nime viimase komantši pealiku Quanah Parkeri järgi.
Chillicothe (Texas)

**Chillicothe** on linn Ameerika Ühendriikides Texase osariigis Hardemani maakonnas.

Linn asutati 1880 ja kasvas kiiresti 1887. aastal pärast Fort Worth & Denver City Railway raudteeliiniga ühendamist. Postkontor avati linnas 1883. 1890. aastal hävis linn täielikult tulekahjus ning see ehitati uuesti üles.

## Viited
Medicine Mound

**Medicine Mound** on kummituslinn Ameerika Ühendriikides Texase lääneosas Hardemani maakonna kaguosas.

Medicine Moundi hävitas tulekahju ja asulas on säilinud vaid kaks hoonet.
Tartu rahutused: valik jutte

"**Tartu rahutused: valik jutte**" on Tartu-aineline proosakogumik.

Raamat ilmus 2009. aastal. Kogumiku on toimetanud ja koostanud Berk Vaher ning välja andnud Petrone Print OÜ.

Raamat koondab proosapalu järgmisteltTartus elavatelt või Tartuga mõnel teisel kombel seotud kirjanikelt: Mehis Heinsaar, Sven Vabar, Kärt Hellerma, Piret Bristol, Maimu Berg, Vahur Afanasjev, Berk Vaher, Meelis Friedenthal, Dagmar Lamp, Marta Karu, Põim Kama, Ervin Õunapuu, Jaan Kaplinski, Urmas Tilga, Leelo Tungal, Anna-Maria Penu, Epp Petrone, Kristjan Sander, Katrin Ruus, Urmas Vadi, Tiit Aleksejev.
Iga autor on raamatus esindatud ühe looga, mille tegevuspaigaks Tartu, mille tegelased tartlased või/ja mis muidu autori jaoks tartulik.

Iga loo eel seisab paarilauseline järgneva jutu autorit tutvustav lõik ning päevapilt.

"Tartu rahutused" on järjekorras teine eri autorite kirjatükke koondav Tartu-teemaline tekstikogu, mis avaldatud 2000. aastatel. Varem on ilmunud Berk Vaheri jaKrista Ojasaare toimetatud proosapalu ja luuletusi koondav teos "Tartu on unenägu" ning 2012. aastal anti Sven Vabari koostamisel ja toimetamisel välja jutukogumik "Mitte-Tartu". 

## Välislingid
*Karl Martin Sinijärv "21 autoriga Tallinnast Euroopasse" Looming, 12/2010 (arvustus)
Mogollon

**Mogollon** on kummituslinn Mogolloni mägedes New Mexico osariigis USA-s.

Mogollon asutati kaevanduslinnana 19. sajandi lõpus.


Pilt:Old_mine_cars,_Mogollon_NM.jpg|Kaevandusvagunid
Pilt:Old_car,_pump,_Mogollon_NM.jpg|Mahajäetud auto
Pilt:JP_Holland_General_Store_by_Cam_Vilay.jpg|Ärihoone
Hardemani maakond

**Hardemnai maakond** (*Hardeman County*) on maakond USA-s Tennessee osariigis.

Maakonna halduskeskus ja suurim lin on Boliver.

Maakonna pindala on 1736 km&sup2;. Veepindala on 7 km&sup2;.

Elanike arv oli 2010. aasta rahvaloenduse järgi 27 253. Aastal 2000 oli elanike arv 28 015.
 
## Naabermaakonnad
* Madisoni maakond (põhjas)
* Chasteri maakond (kirdes)
* McNairy maakond (idas)
* Alcorni maakond (kagus)
* Tippah' maakond (lõunas)
* Bentoni maakond (edelas)
* Fayette'i maakond (läänes)
* Haywoodi maakond (kirdes)

## Ajalugu
Hardemani maakond moodustati 16. oktoobril 1823. aastal Hardini maakonna ja tšikasoo indiaanlaste aladest. Maakond on saanud nime endise Texase vabariigi valitsusliikme Thomas Jones Hardemani järgi.

## Viited

## Välislingid
* Hardemani maakonna koduleht (*inglise keeles*)
Enrique Peña Nieto

**Enrique Peña Nieto** (tuntud ka initsiaalide **EPN** all; sündinud 20. juulil 1966 Atlacomulcos) on Mehhiko poliitik, 1. detsembrist 2012 kuni 1. detsembrini 2018 Mehhiko president.

Enrique Peña Nieto on hariduselt jurist.

Ta on Institutsioonilis-Revolutsioonilise Partei liige.

Aastatel 2005–2011 oli ta México osariigi kuberner.
Murazzano

**Murazzano** on vald Itaalias Piemonte maakonnas Cuneo provintsis.

Murazzano kõrgus merepinnast on 749 meetrit. Asustus&shy;tihedus on keskmiselt  inimest ruutkilomeetri kohta.

Murazzanos asuvad järgmised asulad: Bruni, Cornati, Mellea, Rea.

Murazzano piirneb järgmiste omavalitsusüksustega: Belvedere Langhe, Bonvicino, Bossolasco, Clavesana, Igliano, Marsaglia, Mombarcaro, Paroldo, San Benedetto Belbo, Torresina.

## Viited

## Välislingid

* Koduleht (itaalia keeles)
Morozzo

**Morozzo** on vald Itaalias Piemonte maakonnas Cuneo provintsis.

Morozzo kõrgus merepinnast on 431 meetrit. Asustus&shy;tihedus on keskmiselt  inimest ruutkilomeetri kohta.

Morozzo piirneb järgmiste omavalitsusüksustega: Beinette, Castelletto Stura, Cuneo, Margarita, Mondovì, Montanera, Rocca de' Baldi, Sant'Albano Stura.

## Viited

## Välislingid
* Koduleht (itaalia keeles)
Michael Ogio

Sir **Michael Ogio** (7. juuli 1942 – 18. veebruar 2017 Port Moresby) oli Paapua Uus-Guinea poliitik, endine erakonna Rahva Demokraatlik Liikumine esimees.

Alates 25. veebruarist 2011 kuni surmani oli ta Paapua Uus-Guinea kindralkuberner, enne seda oli ta alates 20. detsembrist 2010 kindralkuberneri kohusetäitja.

## Viited
Vladimir Suursööt

**Vladimir Suursööt** (aastani 1934 **Vladimir Ponomarjov**; 8. oktoober 1903 Orenburgi kubermang – 24. aprill 1982 Stockholm) oli vene-eesti segaperekonnast pärit arst.

Ta sündis Voskressenskis Orenburgi kubermangus insener Nikolai Ponomarjovi ja tema abikaasa Pauliine Suursööt'i pojana. Ta lõpetas aastal 1921 Tallinnas seltsi "Vene Kool Eestis" Poeglaste Eragümnaasiumi. Aastal 1923 astus ta Tartu Ülikooli arstiteaduskonda, mille lõpetas aastal 1933 arsti astme väärilisena *[[cum laude]]*.

Juba üliõpilasena töötas ta aastatel 1931–1932 Füsioloogia instituudis nooremassistendina, aastatel 1932–1933 Tartu Ülikooli sisehaiguste kliiniku assistendina ja aastast 1933 Tallinna Keskhaigla arst-assistendina. Ta valdas laitmatult riigikeelt ja ta registreeriti 13. aprillil 1935 Tallinnas sisehaiguste arstina. Ta jätkas praktiseerimist Tallinna Keskhaiglas ja töötas ka eraarstina. Ta täiendas ennast Debrecenis Ungaris. Aastal 1939 määrati ta Tallinna Diakonisside Asutise haigla sisehaiguste osakonna juhatajaks. Arstide Koja Eriarstide Toimkond tunnistas ta aastal 1940 sisehaiguste eriarstiks.

Saksa okupatsiooni ajal mobiliseeriti ta sõjaväkke ja ta töötas Tallinnas nakkushaiglas. Aastal 1944 põgenes ta Hiiumaale ja sealt edasi üle Läänemere Rootsi. Aastal 1944 oli ta põgenikelaagri arstiks. Aastatel 1945–1950 töötas ta Karolinska Instituudi neurofüsioloogia assistendina. Aastatel 1945–1950 töötas ta alamarsti kohusetäitjana mitmes haiglas. Lõpliku tööloa Rootsis sai ta aastal 1953 ja avas siis erapraktika Stockholmis, mida pidas koos halastajaõest abikaasa Lindaga. Erapraksise kõrval oli ta personaliarstiks mitmes Stockholmi kohtus ja ka teistes asutustes. Ta oli Eesti Arstide Seltsi Rootsis liige.

Dr. Vladimir Suursööt suri aastal 1982 Stockholmis.

## Kirjandus
* Helbe Merila-Lattik. Eesti arstid 1940–1960, lk 482.
Hardemani maakond (Texas)

**Hardemani maakond** (*Hardeman County*) on maakond USA-s Texase osariigis.

Maakonna halduskeskus on Quanah, kus elab suurem osa maakonna elanikest.

Maakonna pindala on 1805 km². Veepindala on 5 km².

Elanike arv oli 2010. aasta rahvaloenduse järgi 4139. Aastal 2000 oli elanike arv 4724.
 
## Naabermaakonnad
* Harmoni maakond (põhjas)
* Jacksoni maakond (kirdes)
* Wilbargeri maakond (idas)
* Foardi maakond (lõunas)
* Cottle'i maakond (edelas)
* Childressi maakond (läänes)

## Ajalugu
Hardemani maakond moodustati 1858. aastal Fannini maakonna osast. Maakond on saanud nime kahe Texase poliitiku, Bailey Hardemani ja Thomas Jones Hardemani järgi.

## Viited

## Välislingid
* Hardemani maakonna koduleht (*inglise keeles*)
Adrian Hasler

**Adrian Hasler** (sündinud 11. veebruaril 1964) on Liechtensteini poliitik, ta oli 27. märtsist 2013 kuni 25. märtsini 2021 Liechtensteini valitsusjuht.

Ta on Progressiivse Kodanikepartei liige.

Adrian Hasler õppis Šveitsis Sankt Galleni ülikoolis ärijuhtimist ning töötas enne poliitikasse siirdumist eraettevõtluses, sealhulgas panganduse alal.

Aastal 2001 valiti ta parlamenti. Alates 2004. aastast oli ta Liechtensteini politseijuht.
Edmund Lawrence

Sir **Edmund Wickham Lawrence** (14. veebruar 1932 – 7. september 2025) oli  Saint Kittsi ja Nevise pankur ja riigiametnik.

Ta oli Saint Kittsi ja Nevise kindralkuberner 2. jaanuarist 2013 kuni 19. maini 2015.

## Välislingid
* Governor-General
Viimsi Kuradikoobas

**Viimsi Kuradikoobas** (ka *Viimsi koobas*) on inimese kaevatud koobas Harju maakonnas Viimsi vallas Lubja külas Viimsi Lubjamäe kirdetipus. Koobas on arvele võetud kui ürglooduse objekt ja kaitstav looduse üksikobjekt.

Koobas kaevati ilmselt Liivi või Põhjasõja ajal sõjalistel eesmärkidel. Koopa pikkus on 18 meetrit, kõrgus 2,2 meetrit ja laius 1,2–3,5 meetrit.

Koopa geograafilised koordinaadid on .

## Viited

## Välislingid
* 
* Marju Kõivupuu raamat tutvustab ka  Viimsi Paganaurgu ehk Kuradikoobast
Murello

**Murello** on vald Itaalias Piemonte maakonnas Cuneo provintsis.

Murello kõrgus merepinnast on 260 meetrit. Asustus&shy;tihedus on keskmiselt  inimest ruutkilomeetri kohta.

Murello piirneb järgmiste omavalitsusüksustega: Cavallerleone, Moretta, Polonghera, Racconigi, Ruffia, Villanova Solaro.


Murello municipio.jpg|Haldushoone
Murello chiesa san Giovanni Battista.jpg|San Giovanni Battista kirik


## Viited

## Välislingid

* Koduleht (itaalia keeles)
Linnaru mäed

**Linnaru mäed** on kõrgendikud Kõpu poolsaarel, halduslikult Hiiu maakonnas Kõrgessaare vallas. Kõrgendikud on arvele võetud ürglooduse objektina. Kõrgendikke kaitstakse Kõpu looduskaitseala koosseisus.

Kõrgendikud on geoloogiliselt endisaegsed rannaastangud ja luited. 

## Viited

## Välislingid
*
Frank Kabui

Sir **Frank Utu Ofagioro Kabui** (sündinud 20. aprillil 1946) oli Saalomoni Saarte kindralkuberner 7. juulist 2009 kuni 7. juulini 2019.

Ta lõpetas 1975. aastal Paapua Uus-Guinea ülikooli ja temast sai esimene juristiharidusega Saalomoni Saarte inimene. Ta on töötanud muu hulgas kohtunikuna.

6. mail 2014 valis Saalomoni Saarte parlament ta kindralkuberneriks tagasi ka teiseks ametiajaks.
Zaragoza provints

**Zaragoza** on provints Põhja-Hispaanias Aragóni autonoomse piirkonna keskel.

## Kliima

Zaragoza provintsi aasta keskmine temperatuur on +14,6 °C, jaanuaris +6,2 °C, augustis +23,8 °C.

Aastas sajab keskmiselt 341 mm, sealhulgas jaanuaris 23 mm ja augustis 17 mm sademeid. Aastas paistab päike keskmiselt 2641 tundi, sealhulgas jaanuaris 131 ja augustis 319 tundi.

## Haldusjaotus
### Vallad
Zaragoza provintsi kuuluvad järgmised 293 valda:

*Tabelis on loetletud vallad nende artikleid arvestamata.*

## Viited

## Välislingid

* Zaragoza provintsi koduleht
Cuenca provints

**Cuenca provints** on 2. järgu haldusüksus (provints) Kesk-Hispaanias Castilla – La Mancha autonoomses piirkonnas.

2023. aasta rahvaloenduse kohaselt oli elanike arv 197 606. Provintsi pindala on 17 140 . See on väikseima elanike arvuga Castilla – La Mancha provints, kuid pindalalt Hispaania viies provints.

Provintsi kirdeosa hõlmavad Ibeeria mäed.

## Kliima
Cuenca provintsi aasta keskmine temperatuur on +12,2 °C, jaanuaris +4,2 °C, augustis +22,1 °C.

Aastas sajab keskmiselt 561 mm, sealhulgas jaanuaris 52 mm ja augustis 17 mm. Aastas paistab päike keskmiselt 2603 tundi, sealhulgas jaanuaris 133 ja augustis 330 tundi.

## Haldusjaotus
Cuenca provints jaguneb 238 vallaks (*municipio*). Elanike arvult ja pindalalt on suurim provintsi pealinn Cuenca (53 630 elanikku; 911 ).


Cuenca - Centro Histórico de Cuenca - Panorama 2015-11-17.jpg|Cuenca on provintsi pealinn ja suurim linn
Avenida miguel de cervantes tarancon.jpg|Tarancón on elanike arvult provintsi teine suurim omavalitsusüksus
Plaza Mayor de San Clemente.jpg|San Clemente on provintsi neljas suurim omavalitsusüksus


## Vaata ka
*Castillo de Belmonte

## Viited

## Välislingid

*Cuenca provintsi koduleht
Granada provints

**Granada** on provints Lõuna-Hispaanias Andaluusia autonoomse piirkonna keskel.

## Kliima

Granada provintsi aasta keskmine temperatuur on +15,1 °C, jaanuaris +7,1 °C, augustis +24,9 °C.

Aastas sajab keskmiselt 382 mm, sealhulgas jaanuaris 47 mm ja augustis 2 mm. Aastas paistab päike keskmiselt 2682 tundi, sealhulgas jaanuaris 154 ja augustis 320 tundi.

## Haldusjaotus

### Vallad
Granada provintsi kuuluvad järgmised 174 valda:

*Vallad on loetletud nende artikleid arvestamata* 

## Viited

## Välislingid

* Granada provintsi koduleht (hispaania keeles)
Huesca provints

**Huesca** on provints Põhja-Hispaanias Aragóni autonoomse piirkonna põhjaosas.

## Kliima

Huesca provintsi aasta keskmine temperatuur on +13,4 °C, jaanuaris +4,7 °C, augustis +22,7 °C.

Aastas sajab keskmiselt 587 mm, sealhulgas jaanuaris 41 mm ja augustis 42 mm sademeid. Aastas paistab päike keskmiselt 2683 tundi, sealhulgas jaanuaris 131 ja augustis 314 tundi.

## Haldusjaotus
### Vallad
Huesca provintsi kuuluvad järgmised 202 valda:

*Tabelis on loetletud vallad nende artikleid arvestamata.*

## Viited

## Välislingid

* Huesca provintsi koduleht
Jaéni provints

**Jaéni provints** on provints Lõuna-Hispaanias Andaluusia autonoomse piirkonna põhjaosas.

## Kliima

Jaéni provintsi aasta keskmine temperatuur on +16,9 °C, jaanuaris +8,7 °C, augustis +27,1 °C.

Aastas sajab keskmiselt 558 mm, sealhulgas jaanuaris 74 mm ja augustis 7 mm sademeid. Aastas paistab päike keskmiselt 2901 tundi, sealhulgas jaanuaris 162 ja augustis 337 tundi.

## Haldusjaotus

### Vallad
Jaéni provintsi kuuluvad järgmised 97 valda:

*Vallad on loetletud nende artikleid arvestamata* 

## Viited

## Välislingid

* Jaéni provintsi koduleht
Las Palmase provints

**Las Palmase provints** on provints Hispaanias Kanaari saarte autonoomse piirkonna idaosas.

## Saared
Provintsi kuulub kolm suuremat (Gran Canaria, Fuerteventura ja Lanzarote) ning kuus väiksemat saart (Alegranza, Graciosa, Montaña Clara, Lobos, Roque del Este ja Roque del Oeste).

## Kliima

Las Palmase provintsi aasta keskmine temperatuur on +20,5 °C, jaanuaris +17,5 °C, augustis +21,0 °C.

Aastas sajab keskmiselt 118 mm, sealhulgas jaanuaris 17 mm ja augustis 0 mm sademeid. Aastas paistab päike keskmiselt 2725 tundi, sealhulgas jaanuaris 187 ja augustis 287 tundi.

## Haldusjaotus

### Vallad
Las Palmas de Gran Canaria provintsi kuuluvad järgmised 34 valda:

*Tabelis on loetletud vallad nende artikleid arvestamata.*

## Viited

## Välislingid

* Las Palmase provintsi koduleht
Lopa paljand

**Lopa paljand** on paljand Viljandi maakonnas Mulgi vallas Atika külas, Pöögle oja kaldal. Paljand on üksikobjektina looduskaitse all. Koos sellesse tekkinud Lopa koopaga on ta arvele võetud ürglooduse objektina.

## Viited

## Välislingid
* 
* 
*
Narzole

**Narzole** on vald Itaalias Piemonte maakonnas Cuneo provintsis.

Narzole kõrgus merepinnast on 325 meetrit. Asustus&shy;tihedus on keskmiselt  inimest ruutkilomeetri kohta.

Narzole piirneb järgmiste omavalitsusüksustega: Barolo, Bene Vagienna, Cherasco, La Morra, Lequio Tanaro, Novello, Salmour.

## Sõpruslinnad
 – Tenda, alates 1992

## Viited

## Välislingid
* Koduleht (itaalia keeles)
Suffolki maakond (New York)

**Suffolki maakond** (*Suffolk County*) on maakond USA-s New Yorgi osariigis Long Islandi saarel. 

Maakonna halduskeskus on Riverhead. 

Maakonna pindala on 6150 km&sup2;. Veepindala on 3780 km&sup2;.  

Elanike arv oli 2010. aasta rahvaloenduse järgi 1 493 350. Aastal 2000 oli elanike arv 1 419 369. 
 
## Naabermaakonnad
*Nassau maakond (läänes)  
*Fairfieldi maakond (loodes)
*New Haveni maakond (põhjas) 
*Middlesexi maakond (põhjas)
*New Londoni maakond (põhjas)
*Washingtoni maakond (kirdes)

## Ajalugu
Suffolki maakond moodustati 1683. aastal ja on üks kaheteistkümnest originaalsest maakonnast New Yorgi osariigis. 

## Kaitsealad
*Amagansett National Wildlife Refuge
*Conscience Point National Wildlife Refuge
*Elizabeth A. Morton National Wildlife Refuge
*Sayville National Wildlife Refuge
*Seatuck National Wildlife Refuge
*Target Rock National Wildlife Refuge
*Wertheim National Wildlife Refuge

## Viited

## Välislingid
*Suffolki maakonna koduleht (*inglise keeles*)
Suffolki maakond

**Suffolki maakond** (*Suffolk County*) on maakond USA-s Massachusettsi osariigis.

Maakonna halduskeskus ja suurim linn on Boston.

Maakonna pindala on 311 km². Veepindala on 160 km².

Elanike arv oli 2010. aasta rahvaloenduse järgi 722 023. Aastal 2000 oli elanike arv 689 807.
 
## Naabermaakonnad
* Essexi maakond (põhjas)
* Norfolki maakond (lõunas)
* Middlesexi maakond (läänes)

## Ajalugu
Suffolki maakond moodustati 10. mail 1643. aastal.

1999. aastal kaotati maakonna maavalitsus, mis tähendab, et maakond eksisteerib nüüdisajal ainult osariigivalitsuse administratiivallüksusena ning statistilistel eesmärkidel.

## Viited
Telegramm

**Telegramm** on telegraafside kaudu edastatav sõnum, mis viiakse lõpuks saajale kätte tekstilisel kirjalikul kujul.

Telegraafioperaator saab edastamiseks mõeldud sõnumi suuliselt või kirjalikult ning edastab selle koodi kasutades pika maa taha. Sihttelegraafi operaator teisendab koodi kirjalikuks tekstiks ja see viiakse saajale kätte, tihti käsipostiga.

Enne kaugekõne võimaluste laiemalt kättesaadavaks muutumist oli telegramm väga populaarne ja tihti ainus viis kiireloomuliste sõnumite edastamiseks pika maa taha.

Telegrammis kasutati ainult suurtähti. Täpitähti kasutada ei saanud, mistõttu oli Ä asemel kasutusel AE, Õ ja Ö asemel OE ning Ü asemel UE ja sõnum oli raskesti loetav. Nii näiteks jõudis õnnesoov "Palju õnne sünnipäevaks!" telegrammi adressaadini kujul "PALJU OENNE SUENNIPAEEVAKS!". 

Eestis toimis telegrammiteenus aastani 2012, mil Eesti Post lõpetas teenuse osutamise.

## Viited
Loomäe loopealne

**Loomäe loopealne** on loopealne ja ühtlasi ka karstiala (**Loomäe karstiala**) Loomäe läänenõlval, halduslikult Harju maakonnas Rae vallas. Loopealne on arvele võetud ürglooduse objektina.

## Viited

## Välislingid
*
Coosi maakond

**Coösi maakond**, tavaliselt **Coosi maakond** (*Coos County*) on maakond USA-s New Hampshire'i osariigis.

Maakonna halduskeskus on Lancaster ja suurim linn Berlin.

Maakonna pindala on 4743 km². Veepindala on 80 km².

Elanike arv oli 2010. aasta rahvaloenduse järgi 33 055. Aastal 2000 oli elanike arv 33 111.
 
## Naabermaakonnad
* Oxfordi maakond (idas)
* Carrolli maakond (kagus)
* Graftoni maakond (edelas)
* Essexi maakond (läänes)

## Ajalugu
Coosi maakond moodustati 1803. aastal Graftoni maakonna põhjaosast. Algselt oli maakonna halduskeskuseks Berlin, hiljem sai selleks Lancaster.

## Kaitsealad
* Umbagog National Wildlife Refuge (osa)
* Silvio O. Conte National Fish and Wildlife Refuge (osa)
* White Mountaini metsakaitseala

## Viited

## Välislingid
* Coosi maakonna koduleht (*inglise keeles*)
Coosi maakond (Oregon)

**Coosi maakond** (*Coos County*) on maakond USA-s Oregoni osariigis.

Maakonna halduskeskus on Coquille.

Maakonna pindala on 4678 km². Veepindala on 534 km².

Elanike arv oli 2010. aasta rahvaloenduse järgi 63 043. Aastal 2000 oli elanike arv 62 779.
 
## Naabermaakonnad
* Douglase maakond (põhjas ja idas)
* Curry maakond (lõunas)

## Kaitsealad
* Bandon Marsh National Wildlife Refuge
* Oregon Islands National Wildlife Refuge (osa)
* Siskiyou metsakaitseala (osa)
* Siuslawi metsakaitseala (osa)

## Viited

## Välislingid
* Coosi maakonna koduleht (*inglise keeles*)
Curry maakond (Oregon)

**Curry maakond** (*Curry County*) on maakond USA-s Oregoni osariigis.

Maakonna halduskeskus on Gold Beach.

Maakonna pindala on 5151 km². Veepindala on 935 km².

Elanike arv oli 2010. aasta rahvaloenduse järgi 22 364. Aastal 2000 oli elanike arv 21 137.
 
## Naabermaakonnad
* Coosi maakond (põhjas)
* Douglase maakond (kirdes)
* Josephine'i maakond (idas)
* Del Norte maakond (lõunas)

## Kaitsealad
* Oregon Islands National Wildlife Refuge
* Siskiyou metsakaitseala (osa)

## Viited

## Välislingid
* Curry maakonna koduleht (*inglise keeles*)
Curry maakond

**Curry maakond** (*Curry County*) on maakond USA-s New Mexico osariigis.

Maakonna halduskeskus ja suurim linn on Clovis.

Maakonna pindala on 3647 km². Veepindala on 5 km².

Elanike arv oli 2010. aasta rahvaloenduse järgi 48 376. Aastal 2000 oli elanike arv 45 044.

## Naabermaakonnad
* Quay maakond (põhjas)
* Roosevelti maakond (läänes ja lõunas)
* Bailey maakond (kagus)
* Parmeri maakond (idas)
* Deaf Smithi maakond (loodes)

## Viited

## Välislingid
* Curry maakonna koduleht (*inglise keeles*)
Roosevelti maakond (New Mexico)

**Roosevelti maakond** (*Roosevelt County*) on maakond USA-s New Mexico osariigis.

Maakonna halduskeskus ja suurim linn on Portales.

Maakonna pindala on 6358 km², millest 19 km² moodustab veepindala.

Elanike arv oli 2010. aasta rahvaloenduse järgi 19 846. Aastal 2000 oli elanike arv 18 018.

## Naabermaakonnad
* Curry maakond (põhjas)
* Quay maakond (põhjas)
* De Baca maakond (läänes)
* Chavesi maakond (läänes)
* Lea maakond (lõunas)
* Cochrani maakond (kagus)
* Bailey maakond (idas)

## Ajalugu
Roosevelti maakond moodustati 28. veebruaril 1903. aastal Chavesi and Guadalupe maakonna osadest. Maakond on saanud nime USA presidendi Theodore Roosevelti järgi.

## Kaitsealad
* Grulla National Wildlife Refuge (osa)

## Viited

## Välislingid
* Roosevelti maakonna koduleht (*inglise keeles*)
Roosevelti maakond

**Roosevelti maakond** (*Roosevelt County*) on maakond USA-s Montana osariigis.

Maakonna halduskeskus ja suurim linn on Wolf Point.

Maakonna pindala on 6138 km². Veepindala on 36 km².

Elanike arv oli 2010. aasta rahvaloenduse järgi 10 927. Aastal 2000 oli elanike arv 10 425.

## Naabermaakonnad
* Sheridani maakond (põhjas)
* Danielsi maakond (põhjas)
* Valley maakond (läänes)
* McCone'i maakond (edelas)
* Richlandi maakond (lõunas)
* Williamsi maakond (idas)

## Ajalugu
Roosevelti maakond moodustati 1919. aastal Sheridani maakonna osast. Maakond on saanud nime endise USA presidendi Theodore Roosevelti järgi, kes suri vahetult enne seda, kui maakond moodustati.

## Kaitsealad
* Medicine Lake National Wildlife Refuge (osa)

## Viited

## Välislingid
* Roosevelti maakonna koduleht (*inglise keeles*)
Williamsi maakond (Põhja-Dakota)

**Williamsi maakond** (*Williams County*) on maakond USA-s Põhja-Dakota osariigis.

Maakonna halduskeskus ja suurim linn on Williston.

Maakonna pindala on 5563 km². Veepindala on 202 km².

Elanike arv oli 2010. aasta rahvaloenduse järgi 22 398. Aastal 2000 oli elanike arv 19 761.

2019. aastal hinnati elanike arvuks 37 589.

## Naabermaakonnad
* Divide'i maakond (põhjas)
* Burke'i maakond (kirdes)
* Mountraili maakond (idas)
* McKenzie'i maakond (lõunas)
* Roosevelti maakond (edelas)
* Sheridani maakond (läänes)

## Ajalugu
Williamsi maakond moodustati 1891. aastal varasema Williamsi maakonna ja Divide'i maakonna osadest. Maakond on saanud nime poliitik Erastus Appelman Williamsi järgi. Maakonna valitsus koostati 8. detsembril 1891 ja maakonna halduskeskuseks sai Williston.

2010. aastatel on maakonna elanike arv, mis seni püsis suhteliselt stabiilselt 20 000 ringis, tänu Bakkeni naftaväljadele peaaegu kahekordistunud. 2014. aastal oli maakonnas tööpuudus 1,2 protsenti, mis oli USA maakondadest kõige väiksem.

## Kaitsealad
* Lake Zahl National Wildlife Refuge

## Viited

## Välislingid
* Williamsi maakonna koduleht (*inglise keeles*)
Niella Tanaro

**Niella Tanaro** on vald Itaalias Piemonte maakonnas Cuneo provintsis.

Niella Tanaro kõrgus merepinnast on 371 meetrit. Asustus&shy;tihedus on keskmiselt  inimest ruutkilomeetri kohta.

Niella Tanaro piirneb järgmiste omavalitsusüksustega: Briaglia, Castellino Tanaro, Cigliè, Lesegno, Mondovì, Rocca Cigliè, San Michele Mondovì, Vicoforte.

## Viited

## Kirjandus
* Storia di Torino, vol. IV, Uomini e poteri nella Torino barocca (1630-1675), pp.&nbsp;96–98, a cura di G. Ricuperati, Einaudi, Torino 2002

## Välislingid
* Koduleht (itaalia keeles)
Williamsi maakond

**Williamsi maakond** (*Williams County*) on maakond USA-s Ohio osariigis.

Maakonna halduskeskus ja suurim linn on Bryan.

Maakonna pindala on 1096 km². Veepindala on 6 km².

Elanike arv oli 2010. aasta rahvaloenduse järgi 37 642. Aastal 2000 oli elanike arv 39 188.

## Naabermaakonnad
* Hillsdale'i maakond (põhjas)
* Fultoni maakond (idas)
* Henry maakond (kagus)
* Defiance'i maakond (lõunas)
* DeKalbi maakond (edelas)
* Steubeni maakond (kirdes)

## Ajalugu
Williamsi maakond moodustati 12. veebruaril 1820. aastal Darke'i maakonna osast. Maakond on saanud nime Ameerika iseseisvussõja ohvitseri David Williamsi järgi.

## Viited

## Välislingid
* Williamsi maakonna koduleht (*inglise keeles*)
Edvard Eriksen

**Edvard Christian Johannes Eriksen** (10. märts 1876 Kopenhaagen – 12. jaanuar 1959 Kopenhaagen) oli islandi juurtega taani skulptor. Tema tuntuim teos on 23. augustil 1913 Kopenhaageni sadama lähistele Langelinie parki paigaldatud skulptuur "Väike merineitsi".

Aastatel 1894–1899 õppis ta kunstiakadeemias. 1908–1919 oli ta samas õppejõud. 1930–1953 oli ta Thorvaldseni muuseumi kogude hooldaja.

1900. aastal abiellus ta Eline Vilhelmine Mølleriga, nad said viis last. Eline Vilhelmine oli kunstniku modell nii "Väikse merineitsi" kui ka teiste skulptuuride loomisel.
## Viited

## Välislingid
* Edvard Eriksen
* Edvard Eriksen
*"Väike merineitsi" Kopenhaagenis
Steubeni maakond (Indiana)

**Steubeni maakond** (*Steuben County*) on maakond USA-s Indiana osariigis.

Maakonna halduskeskus on Angola.

Maakonna pindala on 835 km². Veepindala on 35 km².

Elanike arv oli 2010. aasta rahvaloenduse andmetel 34 185. Aastal 2000 oli elanike arv 33 214.

## Naabermaakonnad
* Branchi maakond (põhjas)
* Hillsdale'i maakond (kirdes)
* Williamsi maakond (idas)
* DeKalbi maakond (lõunas)
* Noble'i maakond (edelas)
* LaGrange'i maakond (läänes)

## Ajalugu
Steubeni maakond moodustati 7. veebruaril 1835 LaGrange'i maakonna osast. Maakond on saanud nime Ameerika iseseisvussõja ohvitseri Friedrich Wilhelm von Steubeni järgi.

## Viited

## Välislingid
* Steubeni maakonna koduleht (*inglise keeles*)
Steubeni maakond

**Steubeni maakond** (*Steuben County*) on maakond USA-s New Yorgi osariigis.  

Maakonna halduskeskus on Bath. 

Maakonna pindala on 3636 km&sup2;. Veepindala on 28 km&sup2;. 

Elanike arv oli 2010. aasta rahvaloenduse järgi 98 990. Aastal 2000 oli elanike arv 98 276. 

## Naabermaakonnad
*Ontario maakond (põhjas)
*Yatesi maakond (kirdes)
*Schuyler maakond (idas) 
*Chemungi maakond (idas)
*Tioga maakond (lõunas)
*Potteri maakond (edelas)
*Allegany maakond (läänes)
*Livingstoni maakond (kirdes)

## Viited

## Välislingid
*Steubeni maakonna koduleht (*inglise keeles*)
Kingmani maakond

**Kingmani maakond** on maakond Ameerika Ühendriikides Kansase osariigis.

2010. aastal elas maakonnas 7858 inimest. Maakonna keskus ja suurim linn on Kingman (3275 elanikku). Suuremad asulad on veel Norwich (539) ja Cunningham (491).

Maakonna pindala on 2245 km². Veepindala on 9 km²

## Naabermaakonnad
*Reno maakond (põhjas)
*Sedgwicki maakond (idas)
*Sumneri maakond (kagus)
*Harperi maakond (lõunas)
*Barberi maakond (edelas)
*Pratti maakond (läänes)

## Ajalugu
Kingmani maakond moodustati 7. märtsil 1872. Maakond on saanud nime Kansase riigikohtu eesistuja Samuel A. Kingmani järgi.
‘Alī al-‘Arayyiḑ

**‘Alī al-‘Arayyiḑ** (araabia keeles علي العريّض; sündinud 15. augustil 1955) on Tuneesia poliitik.

Ta oli 14. märtsist 2013 kuni 9. jaanuarini 2014 Tuneesia peaminister.

Ta on liikumise Ḩarakat an-Nahḑah peasekretär.

Aastatel 2011–2013 oli ta siseminister.
Sedgwicki maakond (Kansas)

**Sedgwicki maakond** on maakond Ameerika Ühendriikides Kansase osariigis.

2010. aastal elas maakonnas 498 365 inimest. Maakonna keskus ja suurim linn on Wichita (353 823 elanikku). Suuremad linnad on veel Derby (20 326) ja Haysville (9627).

Maakonna pindala on 2614 km². Veepindala on 193 km².

## Naabermaakonnad
*Harvey maakond (põhjas)
*Butleri maakond (idas)
*Cowley maakond (kagus)
*Sumneri maakond (lõunas)
*Kingmani maakond (läänes)
*Reno maakond (loodes)
Sumneri maakond (Kansas)

**Sumneri maakond** on maakond Ameerika Ühendriikides Kansase osariigis.

Elanike arv on 2020. aasta rahvaloenduse andmetel 22 382. 2010. aastal elas maakonnas 23 787 inimest. Maakonna keskus ja suurim linn on Wellington (7715 elanikku).

Maakonna pindala on 3070 km². Veepindala on 8 km².

## Naabermaakonnad
*Sedgwicki maakond (põhjas)
*Butleri maakond (kirdes)
*Cowley maakond (idas)
*Kay maakond (kagus)
*Granti maakond (edelas)
*Harperi maakond (läänes)
*Kingmani maakond (loodes)

## Ajalugu
Sumneri maakond moodustati 20. detsembril 1870 Marioni maakonna ja Butleri maakonna osadest. Maakond on saanud nime USA poliitiku Charles Sumneri järgi.

## Linnad
*Argonia (2020. aasta seisuga 456 elanikku)
*Belle Plaine (1467 elanikku)
*Caldwell (1025 elanikku)
*Conway Springs (1086 elanikku)
*Geuda Springs (osaliselt Cowley maakonnas; 158 elanikku)
*Hunnewell (44 elanikku)
*Mayfield (75 elanikku)
*Milan (56 elanikku)
*Mulvane (suuremas osas Sedgwicki maakonnas; 6286 elanikku)
*Oxford (1048 elanikku)
*South Haven (324 elanikku)
*Wellington (halduskeskus; 7715 elanikku)

## Välislingid
* Maakonna koduleht
Pearlette Louisy

Dame **Calliopa Pearlette Louisy** (sündinud 8. juunil 1946) on Saint Lucia õpetaja ja haridustegelane, kes oli 19. septembrist 1997 kuni 12. jaanuarini 2018 Saint Lucia kindralkuberner.
Cowley maakond

**Cowley maakond** on maakond Ameerika Ühendriikides Kansase osariigis.

2010. aastal elas maakonnas 36 311 inimest. Maakonna keskus ja suurim linn on Winfield (11 741 elanikku). Suuremad asulad on veel Arkansas City (11 416) ja Udall (763).

Maakonna pindala on 2933 km². Veepindala on 16 km²

## Naabermaakonnad
*Butleri maakond (põhjas)
*Elki maakond (kirdes)
*Chautauqua maakond (idas)
*Osage maakond (lõunas)
*Kay maakond (edelas)
*Sumneri maakond (läänes)
*Sedgwicki maakond (loodes)
Butleri maakond (Kansas)

**Butleri maakond** on maakond Ameerika Ühendriikides Kansase osariigis.

2010. aastal elas maakonnas 65 880 inimest. Maakonna keskus ja suurim linn on El Dorado (12 659 elanikku). Suuremad asulad on veel Andover (9114) ja Augusta (8608).

Maakonna pindala on 3746 km². Veepindala on 48 km²

## Naabermaakonnad
*Chase'i maakond (kirdes)
*Greenwoodi maakond (idas)
*Elki maakond (kagus)
*Cowley maakond (lõunas)
*Sumneri maakond (edelas)
*Harvey maakond (läänes)
*Sedgwicki maakond (läänes)
*Marioni maakond (kirdes)
Iakoba Italeli

Sir **Iakoba Taeia Italeli** on Tuvalu poliitik, alates 16. aprillist 2010 Tuvalu kindralkuberner.

Ta valiti 2006. aastal parlamenti. Aastatel 2006–2010 oli ta haridus-, spordi- ja tervishoiuminister.

## Viited
Elki maakond (Kansas)

**Elki maakond** on maakond Ameerika Ühendriikides Kansase osariigis.

2010. aastal elas maakonnas 2882 inimest. Maakonna keskus ja suurim linn on Howard (774 elanikku). Suuremad asulad on veel Moline (436) ja Longton (376).

Maakonna pindala on 1684 km². Veepindala on 8 km²

## Naabermaakonnad
*Greenwoodi maakond (põhjas)
*Wilsoni maakond (idas)
*Montgomery maakond (kagus)
*Chautauqua maakond (lõunas)
*Cowley maakond (edelas)
*Butleri maakond (kirdes)
Shavkat Mirziyoyev

**Shavkat Mirziyoyev** (sündinud 24. juulil 1957) on Usbekistani poliitik, alates 14. detsembrist 2016 Usbekistani president. Enne seda oli ta alates 11. detsembrist 2003 Usbekistani peaminister ja alates 8. septembrist 2016 ühtlasi presidendi kohusetäitja. 2021. aasta oktoobris valiti Shavkat Mirziyoyev tagasi Usbekistani presidendiks. Aastast 2024 on ta ka Usbekistani Olümpiakomitee president. 

Aastatel 1996–2001 juhtis ta Jizzaxi vilajetti ja seejärel kuni peaministriks saamiseni Samarkandi vilajetti.
Mikrotoitaine

**Mikrotoitaine** (ingl *micronutrient*) on toitaine, mis ei vabasta energiat ja mida elusorganism vajab väga väikeses koguses.

Mikrotoitained on mineraalained ja vitamiinid. 

Elusorganism vajab mikrotoitaineid normaalseks elutegevuseks (areng, kasv ja/või paljunemine) ja normaalsete metabolismiprotsesside toetuseks. Kestev mikrotoitainete defitsiit võib organismile kahjulik ning koguni ohtlik olla, põhjustades organismis haiguslikke seisundeid.

## Vaata ka
*Mineraalained
*Vitamiinid
*Makrotoitaine
*Alatoitumus
*Toidulisaained
## Viited
Greenwoodi maakond (Kansas)

**Greenwoodi maakond** on maakond Ameerika Ühendriikides Kansase osariigis.

2010. aastal elas maakonnas 6689 inimest. Maakonna keskus ja suurim linn on Eureka (2821 elanikku). Suuremad asulad on veel Madison (823) ja Severy (359).

Maakonna pindala on 2895 km². Veepindala on 33 km²

## Naabermaakonnad
*Lyoni maakond (põhjas)
*Coffey maakond (kirdes)
*Woodsoni maakond (idas)
*Wilsoni maakond (kagus)
*Elki maakond (lõunas)
*Butleri maakond (läänes)
*Chase'i maakond (loodes)
Woodsoni maakond

**Woodsoni maakond** on maakond Ameerika Ühendriikides Kansase osariigis.

2010. aastal elas maakonnas 3309 inimest. Maakonna keskus ja suurim linn on Yates Center (1488 elanikku). Suuremad asulad on veel Toronto (291) ja Neosho Falls (172).

Maakonna pindala on 2895 km². Veepindala on 33 km²

## Naabermaakonnad
*Coffey maakond (põhjas)
*Andersoni maakond (kirdes)
*Alleni maakond (idas)
*Neosho maakond (kagus)
*Wilsoni maakond (lõunas)
*Greenwoodi maakond (läänes)
Pedro Passos Coelho

**Pedro Manuel Mamede Passos Coelho** (sündinud 24. juulil 1964 Coimbras) on Portugali poliitik, kes oli 21. juunist 2011 kuni 26. novembrini 2015 Portugali peaminister.

Ta oli Sotsiaaldemokraatliku Partei esimees 9. aprillist 2010 kuni 18. veebruarini 2018.